جمهور باشلیغی رجب طیب ایردوغان، شنگهای همکارلیک تشکیلاتی نینگ تورکیه نینگ آسیاگه آچیلگن پنجره لریدن بیرته وضعیتی گه کیلگن لیگینی ایتدی.
جمهور باشلیغی ایردوغان اوزبیکستان نینگ سمرقند شهریده شنگهای همکارلیک تشکیلاتی 22- دولت باشلیغلری جلسه سیده گپیردی.
شنگهای همکارلیک تشکیلاتی نینگ آسیانینگ صمیمی اقلیمی و قدیم مدنیتی نینگ بوگونگی کونده گی آیینه سی ایتیب کورگن لیکلرینی شونده ی بولیب بو تشکیلات بیلن مناسبتلرنی رواجلنتیریش گه اهمیت بیرگن لیکلرینی تاکییدله گن ایردوغان جنابلری شولرنی ایتدی:
"سونگگی 10 ییلده بیز ایگه بولگن دیالوگ همکارلیک مقامیمیز بیلن بو جای بیزنینگ آسیاگه آچیلگن پنجره لردن بیرته سی وضعیتی گه کیلگن دیر" دیدی.
ایردوغان تورکیه نینگ شرق بیلن غرب اورته سیده گی کوپریک وظیفه سی نینگ اوزیگه تینگسیز امکانیتلر یراتگن لیگینی اوروغولب شونده ی بولیب خوفسیزلیک، اقتصاد، انرژی، ترانسپورت، زراعت و توریزم گچه انچه ساحه ده همکارلیک که تیار ایکن لیکلرینی تیلگه آلدی.
مسئله لر گلوباللشگن بیر زمانه بولگن لیگینی معلوم قیلگن ایردوغان بو مسئله لرگه تشکیلات بیلن بیرگه لیکده ییچیم تاپیشلری ممکن ایکن لیگینی افاده ایتدی.
ینگی تور کروناویروس (کوید-19) کسل لیگی چاغیده رواجلنگن اولکه لرنینگ سیناودن یخشی اوتمه گن لیگینی قید ایتدی.
ایردوغان "بیز ایسه تورکیه اوله راق 161 اولکه و 12 ته خلق ارا تشکیلات گه یاردم تامین ایتیب بیردیک. اوز امکانیتلریمیز بیلن ایشلب چیقرگن تورکواک واکسینینی انسانیت گه تقدیم ایتدیک" دیدی.
گلوبال تیزیم نینگ ینگیلش کمچیلیگینی تاکیدلر ایکن بیر تاماندن ایسه عادل بیر توزوم نینگ ایجاد ایتیش اوچون اورونگن لیکلرینی معلوم قیلگن ایردوغان؛
"مقصدیمیز انساننی و انسانی قدریتلرنی مرکزیلشتیریب منطقه میز و ایریملرگه تینچلیک اورنه تیش" دیب گپیردی.
جمهور باشلیغی ایردوغان اوکراین حبوباتی نینگ قاره دینگیز آرقه لی انتقال بیریش اوچون بیرلشگن ملتلر تشکیلاتی و ایریم تامانلر (روسیه – اوکراین) بیلن کوچلی همکارلیک آلیب بارگن لیکلرینی اورغوله دی.
تروریزم نینگ محدودیتی بولمه گن لیگینی و کیرلی یوزینی هردایم کورستیش گه دوام ایتیب تورگن لیگینی ایتگن ایردوغان جنابلری؛
"بیز کوپینچه یکه قالگن بولسک ده تروریزم گه قرشی کوره ش گه دوام ایتماقده میز" دیب ایتدی.
حادثه پایتخت تاشکینت ده یوزبیرگن
